ο δημος ο ιστιαεων αθηνοδωρον πεισαγορου. οι αρχοντες ειπαν προβουλευσαι την βουλην εις τον δημον επειδη αθηνοδωρος πεισαγορου ροδιος ευνους ων διατελει τωι δημωι και χρειας παρεχεται ιδιαι τε των πολιτων αει τωι δεομενωι και κοινηι τηι πολει και τοις αποσταλεισι σιτωναις [υ]πο της πολεως εις δηλον συνεπραγματευθη παντα προθυμως και αργυριον ατοκον προεισηνεικεν και [π]αραιτιος εγενετο του την ταχιστην σιτωνησαντας απολυθηναι επι προσθε ποιουμενος το προς τημ πολιν ευχαριστον του ιδιου λυσιτελους οπως ουν ειδωσι παντες οτι ο δημος ο των ιστιαιεων επισταται τιμαν τους ευεργετουντας αυτον και πλειους αγωνισται γινωνται υπερ των συμφεροντων τηι πολει ορωντες τους αξιους τιμ[ω]μενους αγαθηι τυχηι δεδοχθαι τωι δημωι επαινεσαι αθηνοδωρον πεισαγορου ροδιον επι τηι προς την πολιν [ε]υ[ν]οιαι και στεφανωσαι θαλλου στεφανωι αρετης ενεκεν και ευνοιας της εις τον δημον τον ιστιαιεων αναγορευσαι δε τον στεφανον εν τηι πομπηι των αντιγονειων επιμεληθηναι δε της αναγορευσεως τον αγωνοθετην δουναι δε και πολιτειαν αυτωι και εκγονοις κατα τον νομον και προσοδον προς τημ βουλην [κ]αι τον δημον πρωτωι μετα τα ιερα αναγραψαι δε το ψηφισμα [ε]ις στηλην λιθινην και αναθειναι παρα τε ημιν εις το ιερον [τ]ου διονυσου και εν δηλωι εις το ιερον του απολ[λ]ωνος τοπον αιτησαμενους το κοινον δηλιων το δε αναλω[μ]α το γενομενον εις την αναγραφην [δ]ουν[α]ι τον ταμιαν τον προστατευοντα.
Delos — ca. 230-220 — Syll(3) 493a